Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: a 96/2003. (XII. 18.) GKM rendelethez
Paragraph Index: 552

2. A havi teljesítmény-lekötés szabályai 2.1. A szállítóvezetékrõl ellátott és a nem háztartási teljesítménydíjat fizetõ fogyasztó által lekötni kívánt legnagyobb órai teljesítmények joghatályos bejelentését a tervezett igénybevételt legalább 40 naptári nappal megelõzõen kell megtenni. 2.2. A lekötni kívánt teljesítmény bejelentésének késedelme (elmulasztása) esetén a fogyasztó — a bejelentett teljesítmény után a teljes szerzõdési idõszakra felszámolt közüzemi teljesítménydíjon felül — köteles a szolgáltató részére pótdíjként megfizetni az adott egybefüggõ telephelyre a bejelentett közüzemi teljesítmény éves közüzemi teljesítménydíjának 1/365 részét a késedelem minden napjára. 2.3. A 2.2. pont szerinti pótdíjra vonatkozó számlát a szolgáltató a teljesítménydíj számlájával együtt jogosult kiállítani a fogyasztó számára, aki a pótdíj számláját a teljesítménydíj számlájával együtt köteles kiegyenlíteni. 2.4. A téli fogyasztási idõszakban lekötött teljesítmény a lekötés idõtartamának elsõ hónapjára az éves közüzemi teljesítménydíj 90%-át és minden további megkezdett hónap után még 10%-át köteles megfizetni a fogyasztó. Minden új lekötés esetén a közüzemi teljesítménydíjat a fenti módon kell kiszámítani. 2.5. A nem téli fogyasztási idõszakban lekötött teljesítményért a lekötés idõtartamának elsõ hónapjára az éves közüzemi teljesítménydíj 20%-át és minden további megkezdett hónap után még 5%-át köteles megfizetni a fogyasztó. Minden új lekötés esetén a közüzemi teljesítménydíjat a fenti módon kell kiszámítani. 2.6. A téli fogyasztási idõszakra lekötött teljesítmény, amely után a fogyasztó egy idõpontban legalább 3 hónapra köt le teljesítményt, a lekötött teljesítmény a szerzõdéses év hátralévõ részében térítésmentesen vehetõ igénybe. 2.7. A nem téli fogyasztási idõszakra lekötött teljesítmény, amely után a fogyasztó egy idõpontban legalább 3 hónapra köt le teljesítményt, a lekötött teljesítmény a 2003/148. szám szerzõdéses év hátralévõ — téli fogyasztási idõszakon kívüli — részében térítésmentesen vehetõ igénybe. 2.8. A lekötött órai teljesítmény túllépése esetén a fogyasztó köteles pótdíjat fizetni a szolgáltatónak. A pótdíj az adott hónapon belül jogosulatlanul igénybe vett legnagyobb többletteljesítmény éves közüzemi teljesítménydíjának 1,5-szöröse. Ismételt teljesítmény túllépés esetén a pótdíj havonta ismételten felszámításra kerül.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes